CELEX: 31981D0047
Language: el
Date: 1981-01-12 00:00:00
Title: 81/47/ΕΟΚ: Απόφαση της Επιτροπής της 12ης Ιανουαρίου 1981 περί τροποποίησης των ορίων των μειονεκτικών περιοχών κατά την έννοια της οδηγίας 75/268/ΕΟΚ του Συμβουλίου (Ιρλανδία) (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0047

81/47/ΕΟΚ: Απόφαση της Επιτροπής της 12ης Ιανουαρίου 1981 περί τροποποίησης των ορίων των μειονεκτικών περιοχών κατά την έννοια της οδηγίας 75/268/ΕΟΚ του Συμβουλίου (Ιρλανδία) (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 050 της 25/02/1981 σ. 0021 - 0023

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Ιανουαρίου 1981  περί τροποποιήσεως των ορίων των μειονεκτικών περιοχών κατά την έννοια της οδηγίας 75/268/ΕΟΚ του Συμβουλίου (Ιρλανδία)  (Μόνο το αγγλικό κείμενο είναι αυθεντικό)  (81/47/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), όπως τροποποιήθηκε τελευταία από την οδηγία 80/666/ΕΟΚ (2), και ιδίως το άρθρο 2 παράγραφος 3,  Εκτιμώντας:  ότι η οδηγία 75/272/ΕΟΚ του Συμβουλίου της 28ης Απριλίου 1975, η οποία περιέχει τον κοινοτικό κατάλογο των μειονεκτικών περιοχών κατά την έννοια της οδηγίας 75/268/ΕΟΚ (Ιρλανδία) (3), όπως τροποποιήθηκε από την απόφαση 77/5/ΕΟΚ της Επιτροπής (4), περιγράφει τις περιφέρειες της Ιρλανδίας που περιλαμβάνονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφος 4 της οδηγίας 75/268/ΕΟΚ·  ότι η ιρλανδική κυβέρνηση, σύμφωνα με το άρθρο 2 παράγραφος 1 της οδηγίας 75/268/ΕΟΚ, ζήτησε:  - να τροποποιηθούν, σύμφωνα με το παράρτημα της παρούσας αποφάσεως, τα όρια των περιοχών που περιλαμβάνονται στο παράρτημα της οδηγίας 75/272/ΕΟΚ,  - να συμπεριληφθεί στον κατάλογο των περιοχών που εμφαίνονται στο παράρτημα της οδηγίας 75/272/ΕΟΚ, κατά την έννοια του άρθρου 3 παράγραφος 4 της οδηγίας 75/268/ΕΟΚ, μία νέα περιφέρεια (Slieve Felim area) συνολικής χρησιμοποιούμενης γεωργικής εκτάσεως 31 583 εκταρίων·  ότι οι περιοχές που προκύπτουν από την προβλεπόμενη τροποποίηση των ορίων αντιστοιχούν, όπως φαίνεται από τα έγγραφα και τα επεξηγηματικά σημειώματα που έχουν διαβιβασθεί από την ιρλανδική κυβέρνηση, προς τα χαρακτηριστικά και τις αξίες που εφαρμόζονται από την οδηγία 75/272/ΕΟΚ, για να ορισθούν οι περιοχές κατά την έννοια του άρθρου 3 παράγραφος 4 της οδηγίας 75/268/ΕΟΚ·  ότι η νέα περιφέρεια που αποτελεί το αντικείμενο της ιρλανδικής αιτήσεως (Slieve Felim area) δεν αντιστοιχεί εντελώς στα χαρακτηριστικά και τις αξίες που αναφέρονται παραπάνω, αλλά χαρακτηρίζεται από ειδικές δυσχέρειες, ιδίως από απότομα κατωφερή εδάφη, μειονεκτικές φυσικές συνθήκες παραγωγής και έλλειψη αποξηραντικών έργων, πράγμα το οποίο επιτρέπει την κατάταξή της ως περιοχής που ανταποκρίνεται στον ορισμό του άρθρου 3 παράγραφος 5 της οδηγίας 75/268/ΕΟΚ, και ως εκ τούτου την ισότιμη υπαγωγή της στις μειονεκτικές περιοχές κατά την έννοια του άρθρου 3 παράγραφος 4 της οδηγίας αυτής· ότι, επί πλέον, η συνολική επιφάνεια της περιοχής αυτής δεν υπερβαίνει το 0,53% της συνολικής επιφάνειας της Ιρλανδίας, και επομένως δεν φθάνει το 2,5% της εν λόγω επιφάνειας·  ότι το σύνολο των τροποποιήσεων που έχουν ζητηθεί από την ιρλανδική κυβέρνηση οδηγεί, για τις περιφέρειες αυτές, σε αύξηση της χρησιμοποιούμενης γεωργικής  aeεκτάσεως μικρότερη από το 1,5 % του συνόλου της χρησιμοποιούμενης γεωργικής εκτάσεως στην Ιρλανδία·  ότι έχει ζητηθεί η γνώμη της επιτροπής του ΕΓΤΠΕ επί οικονομικών θεμάτων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Ο κατάλογος των μειονεκτικών περιοχών της Ιρλανδίας ο οποίος εμφαίνεται στο παράρτημα της οδηγίας 75/272/ΕΟΚ συμπληρώνεται σύμφωνα με το παράρτημα της παρούσας αποφάσεως.  Άρθρο 2  Η παρούσα απόφαση απευθύνεται στην Ιρλανδία.  Έγινε στις Βρυξέλλες, στις 12 Ιανουαρίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 128 της 19. 5. 1975, σ. 1.  (2) ΕΕ αριθ. L 180 της 14. 7. 1980, σ. 34.  (3) ΕΕ αριθ. L 128 της 19. 5. 1975, σ. 68.  (4) ΕΕ αριθ. L 3 της 5. 1. 1977, σ. 15.  ΠΑΡΑΡΤΗΜΑ  ΣΥΜΠΛΗΡΩΜΑΤΙΚΑ ΠΡΟΣ ΤΗΝ ΟΔΗΓΙΑ 75/272/ΕΟΚ, ΣΥΜΦΩΝΑ ΜΕ ΤΟ ΑΡΘΡΟ 2 ΠΑΡΑΓΡΑΦΟΣ 3 ΤΗΣ ΟΔΗΓΙΑΣ 75/268/ΕΟΚ  1. The Western Region  Parts of West Limerick comprising the District Electoral Divisions of Dunmoylan West, Mohernagh in Rathkeale Rural District and Templeglental in Newcastle Rural District.  2. The Eastern Region  County Carlow:  The District Electoral Division of Kelledmond in Carlow Rural District and the District Electoral Division of Kyle in Idrone Rural District;  County Kilkenny:  The District Electoral Divisions of Coolhill, Freaghana, Graiguenamanagh and Inistioge in Thomastown Rural District;  County Tipperary:  The District Electoral Division of Garrangibbon in Carrick-on-Suir No 1 Rural District; and  County Waterford:  The District Electoral Division of Clonea (Power) in Carrick-on-Suir No 2 Rural District; the District Electoral Division of Clonea in Dungarvan Rural District; and the District Electoral Divisions of Fews and Mountkennedy in Kilmacthomas Rural District.  3. The Slieve Felim area  The following District Electoral Divisions:  County Limerick:  Doon West and Glenstal (in Limerick No 1 Rural District) together with Bilboa (in Tipperary No 2 Rural District);  County Tipperary, North Riding:  Abington, Dolla, Killoscully, Kilnarath, Lackagh and Templederry (in Nenagh Rural District) and Foilnaman and Upperchurch (in Thurles Rural District);  County Tipperary, South Riding:  Curraheen and Glengar (in Tipperary No 1 Rural District).